google/wiki40b huggingface dataset:
Multi

Multi er Gyldendals matematikkverk for grunnskolens 1.-7. trinn.  Det er skrevet i henhold til Læreplanen av 2006.  Forfattere er: Bjørnar Alseth, Ann-Christin Arnås. Henrik Kirkegaard, Gunnar Nordberg og Mona Røsseland. Multi revideres og kommer i ny utgave våren 2020 i tråd med fagfornyelsen. Multi er norges største matematikkverk. Læreverket består av bøker, samt de digitale verktøyene Multi Smart Øving, Multi Smartbok, Multi nettoppgaver, Multi Smart Tavle og Multi Smart Vurdering.
Eilen

Etymologi

Eilen er opprinnelig en variant av Eilin, som er en norsk og færøysk form av Eileen eller Elin. Eileen har opprinnelse i det irske navnet Eibhlin, som er en irsk form av forskjellige navn som Aveline («styrke»), Evelyn («styrke»), Helen («lys») og Emeline («arbeid»). Elin er en nordisk form av Helena, «lys».
Jakten på den skjulte arv

Handling

Tysk komedie om en eldre millionær som lar sine unge arvinger konkurrere om arven – i form av å lete etter 5 røde puter. Til slutt forelsker konkurrentene seg og deler arven.
Den rike Eduard von Bittermagen (Gunther Philipp) og hans venn Professor Pfiff (Willy Millowitsch), befatter seg med en selsom hobby. De benytter en hver anledning til å vedde om hva som helst. I deres siste veddemål har Bittermagen veddet på at hans unge og ustyrelige nevø Tommi (Thomas Ohrner) og professorens datter, Julia (Anja Schüte), vil bli et par selv om de ikke akkurat er nevneverdig begeistret for hverandre. Professor Pfiff vedder selvsagt imot. Men da benytter Bittermagen seg av et triks. Han later som hans siste time er kommet og samler både Tommi og Julia ved sitt "dødleie". Han tilbyr dem en betydelig del av arven mot at de klarer å løse ett oppdrag som går ut på å finne fem røde puter som inneholder bestemte budskap.
Gunnar Romberg

Utdannelse

Gunnar Romberg studerte på Kunstakademiet i Oslo under Axel Revold 1935–36, under Wilhelm Rasmussen 1936–37, under Georg Jacobsen fra 1937–38, og hos Per Palle Storm i des. 1945. Han hadde dessuten opplæring i grafikk hos Carl Victor Lind ca. 1962.

Stipendier, reiser og utenlandsopphold

Fra 1978 kom Gunnar Romberg under ordningen Statens garantiinntekt for kunstnere og statens stipend for eldre fortjente kunstnere. 
I sine tidligere år som kunstner var han på omfattende studiereiser til Tyskland 1936, noe som var vanlig for kunststuderende på denne tiden. Han dro også på flere studiereiser til Paris og Italia i hele 1937 som en del av kunstnerdannelsen. 
Under andre verdenskrig var Gunnar Romberg bosatt i Sverige i perioder, både i 1940 og mot slutten av krigen fra 1944–45.

Liv og virksomhet

I Norsk kunstnerleksikon står det følgende om Gunnar Rombergs liv og virksomhet: "På Kunstakademiet tilegnet Romberg seg Georg Jacobsens komposisjonslære. Den har senere vært grunnlaget for hans billedkomposisjoner, men uten den markante betoning av geometriske figurer som ofte preget Jacobsen-elevene. I Sverige arbeidet Romberg med portrettegning og utførte flere dekorative oppgaver. Han forsøkte seg som maler i Oslo i etterkrigsårene, men gav opp og arbeidet i familiens entreprenørfirma. I 1962 flyttet han til Nøtterøy og etablerte seg som grafiker. Romberg har laget tresnitt, kobberstikk og etsninger. I senere år har han også utført pasteller, og Rombergs kunst preges av hans religiøse livsholdning og bildene tar opp metafysiske problemer i et symbolmettet formspråk. Han har også utført malerier, der han arbeider med en forenklet koloritt. Romberg er fetter av maleren Bendik Riis og var hans verge fram til 1962."

Offentlige arbeider

Innkjøpt av Norsk kulturråd; Tønsberg og Sandefjord kunstforeninger.

Stillinger, medlemskap og verv

Gunnar Romberg hadde et stort atelier på Tønsberg Gamle Gymnasium over mange år. Hit kom mange av hans elever som senere har blitt anerkjente kunstnere i Norge, som Ragnar Almen. Gunnar Romberg hadde privatundervisning i maleri og grafikk i Tønsberg.  Han var med på grunnleggelsen av Vestfold Bildende Kunstnere og medlem både her og i Foreningen Norske Grafikere FNG.

Priser, premier og utmerkelser

I 1977 mottok Gunnar Romberg Vestfold fylkes kulturpris. Han mottok dessuten Tønsberg Kulturpris i ved Sparebanken NOR i 1994 for sin kunst.
Ofoten

Ofoten (nordsamisk: Ufuohttá) er et distrikt i den nordøstlige delen av Nordland fylke, mellom Salten i sør og fylkesgrensen mot Troms i nord, som omfatter de seks kommunene Tysfjord, Ballangen, Tjeldsund, Lødingen, Evenes og Narvik. Ofoten har et samlet areal på 5 518,35 km² og 28 255 innbyggere (1. januar 2015). Regionsenteret er byen Narvik.
Ofoten er også navnet på en tidligere kommune.
Historisk har Ofoten vært en del av regionen Salten (tidligere fylke, len og fogderi).

Stedsnavna

Ofoten, uttalt of`foten, er egentlig navnet på det som nå blir kalt Ofotfjorden. Gammelnorsk form var Ófóti. Senere ble fjordnavnet overført til landskapet omkring. Ó- kan kanskje komme av gammelnorsk úfr, «bergugle», eller av gammelnorsk ó, «elv». Sisteleddet er fótr, «fot», som også fins i andre fjordnavn.
Lødingen, uttalt lød`diŋen eller lø`diŋen, kommer av gammelnorsk Lǫðueng sammensatt av laða, «løe», og eng, «grasmark». Dette gårdsnavnet fins også flere steder.
Evenes, uttalt æ:`veness og tidligere øv`nes, inneholder kanskje mannsnavnet Øyvind, som ofte får formen Øven i dialekter, som førsteledd. Sisteleddet er det gammelnorske nes, «framstikkende terrengformasjon».
Ankenes, uttalt aŋ`keness eller aŋ`kenes, er opprinnelig et gårdsnavn. Førsteleddet kan være gammelnorsk Anki, kjæleform av mannsnavnet «Arnkell», eller dialektnavnet anke, «havelle».
Tysfjord, uttalt tyss´fjoṛeṇ, stammer fra det samiske navnet Divtasvuodna. Førsteleddet kommer av lulesamisk divtas, og sisteleddet er vuodna, «fjord».
Ballangen, uttalt bal`laŋŋen, er opprinnelig et fjordnavn. Sisteleddet består av gammelnorsk angr, «fjord». Førsteleddet er usikkert. En mulighet er at fjorden opprinnelig het Bagangr av gammelnorsk bágr, «noe som hindrer».
Tjeldsund, uttalt k̡el̡l̡`sun̡n̡, er en variant av Tjeldsundet som er navnet på sundet mellom Tjeldøya og Hinnøya. Tjeld- kan komme av Tjǫld eller Tjalda som gammelt navn på Tjeldøya. Dette navnet kan igjen komme av gammelnorsk tjald, «telt» eller av fuglenavnet tjaldr. «tjeld».
Narvik, nå uttalt narr`vi:k og tidligere na:r'vika, er et nytt navn på den tidligere kommunen Ankenes. Navnet er opprinnelig et gårdsnavn og er ikke sikkert tolket. Forslag på forklaringer inkluderer Knarravík av gammelnorsk knǫrr, «handelsskip», Njarðarvík av gudenavnet Njǫrðr, mannsnavnet Narfi, nå Narve, som førsteledd og et førsteledd av gammelnorsk nór, «smalt sund». Den siste forklaringa anses som usannsynlig av Oluf Rygh.

Byer

Narvik fikk bystatus som kjøpstad i 1901.
Serialisering

Serialisering er å transformere data i  internminnet på en datamaskin til en sekvens av byter som kan lagres i en datafil eller overføres over et nettverk. Serialisering er nødvendig fordi dataene inne en kjørende (eksekverende) datamaskin vanligvis ikke ligger lagret seksvensielt (på rekke), men spredt rundt på forskjellige minneadresser. 
Det motsatte av serialisering er parsing, som vil si å transformere en sekvens av byter eller andre inndatasymboler til strukturerte data i datamaskinens minne.
Den store fedrelandskrigen

Den store fedrelandkrigen eller Den store patriotiske krigen er betegnelser som har vært mye brukt i Sovjetunionen, og i Russland etter at Sovjetunionen ble oppløst, om det som foregikk i Sovjetunionen og på østfronten under andre verdenskrig. På russisk er betegnelsen «Великая Отечественная война» – Velikaja Otetsjestvennaja vojna. Navnet viser også tilbake til den russiske patriotiske krigen i 1812, mot den invaderende Napoléon Bonaparte.
Sovjetunionen ble angrepet av Hitler-Tyskland den 22. juni 1941, og mesteparten av den europeiske delen av andre verdenskrig foregikk på «østfronten». Det var der den nazistiske tyske krigsmakten ble knekt. 
Den nazistiske krigs- og okkupasjonspolitikken i øst var ekstremt rasistisk og brutal, og gikk ut på bevisst desimering av den slaviske befolkningen, i tillegg til utrydding av alle jøder og kommunister. 
Det avgjørende vendepunktet i krigen i øst var Slaget om Stalingrad (i dag Volgograd) fra høsten 1942 til først på vinteren 1943. Etter den tid var den røde armé stort sett på offensiven frem til de tok Berlin i april-mai 1945. 
Mellom 20 og 27 millioner sovjetiske statsborgere mistet livet under krigen.
Skyggekabinett

Skyggekabinett (på engelsk shadow cabinet, eventuelt shadow front bench) eller skyggeregjering er en gruppe av opposisjonens fremste talsmenn i politiske systemer som baserer seg på det såkalte Westminster-systemet. Denne gruppen danner et alternativt kabinett til det eksisterende kabinettet, med en opposisjonsrepresentant for hver, eller noen, av kabinettets representanter. Normalt, men ikke alltid, vil medlemmene av skyggekabinettet bli med i kabinettet dersom deres parti skulle danne regjering. Det er skyggekabinettets rolle å kritisere den sittende regjering og dens lovgivning, samt å foreslå en alternativ politikk.
I Storbritannia og Canada blir det største opposisjonspartiet, og da særlig skyggekabinettet, ofte omtalt som Hennes Majestets lojale opposisjon, mens man i andre land som bruker Westminster-systemet (for eksempel Australia og New Zealand), kun omtaler opposisjonen som The Parliamentary Opposition.
Pimlico

Stedsnavns opprinnelse

Stedsnavnet Pimlico er første gang dokumentert i 1626 og opptrer i som Pimplico i 1630, og igjen som Pimlico på Rocques kart av 1747. Navnet er ganske sikkert fra det velkjente drikkestuen i Hoxton referert til som Pimlyco eller Pimlico i 1609, og var kjent for sitt øl, ale, også kalt for Pimlico og dets eier av samme navn, Ben Pimlico, nevnt så tidlig som 1598. Det var yndet drikkested for teaterfolk. Uten tvil for at det lå tidlige teatre som ble etablert i nærheten. Drikkestuens eksistens er minnet ved en liten gate ved navn Pimlico Walk i Hoxton.  Stedet er også jevnlig referert til i skuespill av Thomas Dekker, Ben Jonson, og andre.
Det har blitt argumentert for at navnet er amerikansk, og således det første sted i England som har fått et amerikansk navn. Det er plausibelt at det har blitt kopiert fra Amerika og kan knyttes til Walter Raleighs avbrutte Roanoke-bosetning på 1580-tallet. Dets sted er i den kulturelle konteksten av den elisabetanske Virginia og jakobinske Nord-London. Det kan være tatt fra det innfødte Pamlico-folket (eller Pamticough) i Amerika. Dette opphavelige folket levde ved breddene av elven Pamlico, nær Roanoke-bosetningen til Walter Raleighs Virginia-koloni, og en del kolonister reiste tilbake til England med Drake i 1586, og antagelig tatt navnet med seg.

Kollektivtransport

Pimlico undergrunnsstasjon er en stasjon fra Victoria, og gir dermed enkel adgang til forskjellige undergrunns- og jernbanelinjer.
Herman av Aversa

Herman av Aversa var den fjerde greven av Aversa, (1048–1049). Han var kun et barn, da hans far, greve Rainulf 2. døde, og det ble dannet et regentskap for ham. Grevskapets ledelse ble overdratt til hans fars fetter Richard. Richard var en ambisiøs slagsbror – faktisk satt han i fengsel for plyndring da han ble valgt – og det lyktes ham på kort tid å få Herman til å forsvinne ut av historien. Deretter overtok han selv grevskapet.
Israel under VM i friidrett 2017

Resultater

(q – kvalifisert, NM – ingen gyldig resultat, SB – årsbeste)
Resultatene var som følger:
Kalmanfilter

Kalmanfilter er en algoritme som bruker forskjellige målinger over tid, og produserer et estimat av en mer nøyaktig måling. Disse målingene kan inneholde støy og andre unøyaktigheter, og Kalmanfilteret vil gjennom en rekursiv metode beregne et statistisk optimalt estimat av målingen. Filteret har fått sitt navn fra Rudolf (Rudy) E. Kálmán, som var delaktig i utviklingen av filteret på slutten av 1950- og begynnelsen av 1960-tallet. Kalmanfilteret har flere bruksområder i teknologisk sammenheng. Navigasjon i sjø-, luft- og romfart er ett område der Kalmanfilter brukes for å forbedre estimater av posisjoner til kjøretøyer, fartøy, fly og romskip. Filteret kan benyttes for å samle data fra forskjellige uavhengige kilder til å produsere et mer nøyaktig og helhetlig estimat enn kildene kan produsere hver for seg.
Shasta-demningen

Shasta-demningen er en demning med vannkraftverk (tradisjonelt elvekraftverk) i Shasta County, i delstaten California i USA. Anlegget ligger ved en sideelv til Sacramento River. Kraftverket har en installert produksjonskapasitet på 697 MW, fordelt på syv turbiner. Utbyggingen skjedde 1938–1945. Demningen er 1 050 m lang og 183 m høy.
Devia prospera

Utseende

En liten, brun kortvinge, kroppsformen ganske bred.
Pronotum er ovalt, bredere enn langt, med helt avrundede hjørner. Dekkvingenes bakkant er litt innskåren innenfor bakhjørnene.

Levevis

Arten lever på mudrete elvebredder, men kan også påtreffes i andre, lignende miljøer.
Joker (dagligvarekjede)

Nærbutikken

Nærbutikken er den kjeden til NorgesGruppen som er tilpasset de aller minste butikkene. Butikkene dekker de daglige behovene for forbruksvarer og etterspute tjenester.
Med sine mindre butikker i distriktsnorge er Nærbutikken med på å opprettholde levedyktige bygder rundt om i landet. Butikkene tilbyr ofte en rekke tjenester til innbyggerne som post i butikk, apotek og varekjøring, og funger som bygdas servicesenter.
Kjeden har 163 butikker (pr. mars 2019) profilert som nærbutikken samt 35 uprofilerte butikker. Butikkene har en salgsflate på 100-200 kvm og fører rundt 2000-3000 varelinjer i sortimentet.
Fjellstua

Fjellstua er et serveringssted på byfjellet Aksla i Ålesund. Stedet har kafé, selskapslokale og konferanserom. Fjellstua ble grunnlagt i 1903, og er dermed det eldste serveringsstedet i byen.
Angus Og

Bakgrunn

«Lord of the Isles» er nå en adelstittel, men refererte opprinnelig til de høvdinger av dels norrøn og dels gælisk slekt på vestkysten og øyene av Skottland på begynnelsen av middelalderen. Disse høvdingene var en mektig sjømakt med sin flåte av galeier, utviklet fra vikingenes klinkbygde knarrer og som på gælisk ble kalt for birlinn. I begynnelsen var Hebridene underlagt kongeriket Norge, stundom også kongen av Skottland, men i realiteten var området et selvstendig område i flere århundrer. Territoriet inkluderte Hebridene med øyene Skye og Ross fra 1438, Knoydart, Ardnamuchan og Kintyre-halvøya, foruten Arran og Antrim på Irland.
Angus Ogs sønn Gode John MacDonald av Islay var den første som fikk formalisert tittelen «Lord of the Isles».
Håndball-EM 2010 for kvinner

Turneringen

De 16 lagene ble delt inn i fire grupper á fire lag. Lagene spilte mot hverandre én gang. De tre beste lagene gikk videre til mellomrunden, som besto av to grupper á seks lag, dvs. at to grupper ble slått sammen. Resultatene fra de to kampene mot de andre lagene som gikk videre telte også i mellomrunden. De to beste lagene i hver gruppe i mellomrunden gikk videre til semifinale.
Hver seier i gruppespillet ga to poeng, etter en uavgjort kamp fikk begge lag ett poeng. Hvis to eller flere lag sto likt i poeng ble lagene rangert etter resultatene i kampene mellom disse lagene, deretter etter målforskjell i alle kamper.
Songshi

Songshi (tradisjonell kinesisk: 宋史. forenklet kinesisk: 宋史, pinyin: Sòng Shǐ, POJ: Sòng-sú, = «Songs historie») er et av de kinesiske historieverk som inngår i det som i ettertiden er blitt kalt de 24 historieverk. Det behandler Song-dynastiets historie (960–1279). Det ble kommisjonert i 1343, og under ledelse av førsteminister og historiker Toqto'a og statsminister Alutu (阿鲁图/阿魯圖). Det ble således til under Yuandynastiet (1279–1368), og samtidig ble det arbeidet med de offisielle historier til to andre epoker i landets historie, Liaoshi og Jinshi. 
Songshi ble ferdigskrevet i 1345. Verket er inndelt i 496 kapitler. Her er biografier av Song-dynastiets keisere og biografiske skisser av tidens politikere, militære og filosofer.
James Rosen (journalist)

Tidlige år

Rosen ble født i Brooklyn og vokste opp i nærliggende Staten Island. Han gikk på Johns Hopkins University sent på 1980-tallet, og ble uteksaminert med en bachelor of arts-grad i statsvitenskap. Deretter gikk han på Medill School of Journalism ved Northwestern University, og fikk en mastergrad.

Karriere

Rosens første job etter han hadde fullført sin mastergrad i journalistikk var som produsent for den New York baserte tv-kanalen NY1. Deretter arbeidet han for CBS News som researcher for ankermannen Dan Rather.
Rosen begynte i Fox News som korrespondent i februar 1999. I henhold til hans Fox News-biografi, har han siden sendt reportasjer "from 49 states and more than three dozen foreign countries across five continents".
In January 2003, Rosen was named the "Funniest Celebrity in Washington" at the annual "Funniest Celebrity in Washington Contest" charity event, after performing a comedy routine that included imitations of George W. Bush, Donald Rumsfeld, Helen Thomas and Tom Brokaw, among others.
In 2008, Rosen's book, The Strong Man: John Mitchell and the Secrets of Watergate was published by Doubleday; it was a biography of Richard Nixon's Attorney General John N. Mitchell, and his involvement in the Watergate scandal. Rosen had spent 17 years researching and writing the book; the project was initially based on a grant Rosen had received from William F. Buckley, soon after graduating from journalism school, to write the book.

Justisdepartementssaken under Obama

I 2010 ble Stephen Jin-Woo Kim tiltalt i USA under «Espionage Act» for en påstått konversasjon med Rosen om Nord-Koreas plan for å teste en atombombe. On May 20, 2013, The Washington Post skrev at justisdepartementet (DOJ) overvåket Rosens aktivitet ved å overvåke hans besøk til State Department, gjennom telefonavlytting, og husundersøkelser for hans personlige e-post.  For å få utsted en husundersøkelse, måtte justisdepartementet merke Rosen som en «co-conspirator» med Kim.
Dog, det Obama-ledede justisdepartementets «aggressive etterforskningsmetoder» har forårsaket at forskjellige analytikere har uttrykt bekymring at "etterforskningsmetodene medfører at lekasjer av gradert informasjon fra offentlige ansatte vil ha en nedkjølende effekt på nyhetsorganisasjoners evne til å virke som en vaktbikkje-rolle". Dommer Andrew Napolitano kommenterte 21. mai 2013 at «Dette er første gang at føderale myndigheter har beveget seg opp på dette nivået og beskyldt ordinære, fornuftige , tradisjonelle, lovlige journalistegenskaper og hevdet at disse medfører en kriminell handling»

Personlig

Rosen lever i Washington, D.C. med hans kone og to sønner. Han samler opptak av The Beatles som hobby.
Neptis

Utseende

Stort sett middelsstore sommerfugler (små til Limenitidinae å være), oversiden har mørk grunnfarge med hvite til oransje striper. Undersidens tegninger ligner oversiden men grunnfargen er lysere.

Levevis

Larvene kan leve på en rekke forskjellige plantefamilier, men kanskje særlig på erteblomstfamilien. De voksne sommerfuglene seiler gjerne på utstrakte vinger, slekten blir kalt "sailers" på engelsk.

Utbredelse

Slekten er utbredt i Afrika og det sørlige Asia. To arter går så langt nord som Europa, og én art finnes i Australia.
Qujialingkulturen

Qujialingkulturen (forenklet kinesisk: 屈家岭文化, tradisjonell kinesisk: 屈家嶺文化, pinyin: Qūjiālǐng Wénhuà; 2750–2650 f.Kr.) var en neolittisk sivilisasjon sentrert primært rundt midtre Yangtze i Hubei og Hunan i Kina, for det meste på Jianghansletten. Kulturen etterfulgte Daxikulturen og nådde til det sørlige Shaanxi, nordlige Jiangxi og sørvestre Henan. 
Artefakttyper unike for kulturen omfatter keramiske baller og bemalte spinnehjul (caidao fanglun 彩陶纺轮); de senere ble videreført av den påfølgende Shijiahekulturen. Gre var også langhalsede
hu-kar (hú 壶) med ringfot og høye dou-kar (dòu 豆) med ringfot.
Det navnegivende funnstedet i Qujialing ble funnet i fylket Jingshan (京山县) i Hubei. Det ble utgravd fra 1955 til 1957. Retser etter kyllinger, hunder, griser og sauer ble oppdaget på stedet. Rester av fisk ble funnet i ti lagringsgroper. Eggeskallskeramikk  (danketao, 蛋壳陶) og tripoder ble også funnet der.
Det ble drevet landbruk med japonicaris (粳稻 /jīngdào, Orzya sativa subspecies keng).
Mange av artefaktene er utstilt på Hubeis provinsmuseum.
Et velskapt pikebarn

Teksten

'1.Jeg heter Sofie og er atten år og folk siger at jeg er skjønn

men jeg er kun fattig og arv jeg ei får dog hørte jeg Frederiks bønn.

Han elsket meg høyt og jeg elsket ham atter, men så blev han kold ja thi rikmannens datter

hun syntes ham bedre jeg hadde ham tapt dog visste jeg hvordan den annen var skapt.
2.Jeg ga meg i tjeneste hos henne snart en morgen da hun lå og sov,

så samlet jeg alt det forlorne i fart til Frederik jeg gikk med mitt rov,

jeg sagde: Se her er din kjærestes tenner, her er hennes barm, kun for deg visst den brenner

vel er den av vatt men du bedre forstår det hele når du kan se hennes hår.
3.Her er hennes hofter og leggene her, popoen av gummi ta den,

og hva der tilbake av skjønnheten er, det ligger der hjemme min venn.

Nei vel er jeg fattig men kroppen er ekte og hjertet er ærligt det kan du ei nekte

så kysset han meg og fik atter meg kjær deg tar jeg Sofie det vet jeg hva er.
Stor elvebreddsedderkopp

Utbredelse

Arctosa cinerea er utbredt i Palearktis. I Norge er den bare funnet på grusører langs de store elvene i Trøndelag. I Norsk rødliste er den vurdert som sterkt truet (EN).

Utseende

Arctosa cinerea er lyst eller litt mørkere beigebrun, med lysere eller mørkere flekker. Som voksne (imago) er hunnen mellom 12 og 17 mm, mens hannen er mellom 12 og 14 mm lang (kroppens lengde).
Mange av artene i slekten Arctosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Tau (bokstav)

I fysikken

I kjernefysikken er Tau-partikler en type elementærpartikler under gruppen Leptoner,sammen med bla. elektronet og positronet. Se tau (elementærpartikkel).

I elektroteknikk

I elektronikken henviser bokstaven Tau til tidskonstanten til en kondensator eller spole.

I matematikken

I matematikken er Tau det samme som 2π. Formelen er τ = 2π.
Grosse Pointe Farms

Geografi

Ifølge United States Census Bureau, er byens areal 39.9 km², hvorav 7 km² består av land og 24.9 km² består vann (som for det meste kommer fra St. Clairsjøen).

Kjente personer fra Grosse Pointe Farms

Meg White fra The White Stripes ble født i Grosse Pointe Farms.
Seth Anderson fra Love Arcade bor for tiden i Grosse Pointe Farms.
Briggøl

Briggøl, oftest kalt bare «Brigg», var fra 1972 til 1985 en øltype i salg i Norge. Det hadde en alkoholprosent på 2,5, og var av den grunn også kalt «sjåfør-øl».
Briggølet ble produsert på samme oppskrift og med samme etikett av alle Bryggeriforeningens medlemmer. Det var en erstatning for det lavt ansette landsølet, og var vanlig frem til Ringnes lanserte sitt eget lettøl i 1985.